text: NSÍ og HB leiktu sín triðja og seinasta dyst móti hvørjum øðrum í ár í kvøld við Løkin. Tá avtornaði vann NSÍ 2-0 við málum frá Árna og Jens.
text: #000000
text: Undan dystinum segði forkvinnan, Kinna, nøkur vælvald og persónlig minningarorð um Jónsvein Knudsen, sum stóð felagnum so nær. Síðan var tøgn í ein minutt.
text: #000001
text: Fyrri hálvleikur var yvirhøvur merktur av nógvum feilavleveringum hjá báðum liðum. HB hevði onkran møguleika benanvegin, og Magnus senid eitt fr ́sipark í múrin í 2. minutti.
text: #000004
text: Jann Martin og Árni royndu seg við innleggum úr ávíkavist høgru og vinstru síðu í 10. og 12. minutti, men tey rukku ikki nakran av teimum gulu.
text: #000005
text: Fróði Benjaminsen kom í góða skotstøðu í 33. minutti, men skjeyt við síðuna av.
text: #000010
text: Fyrri hálvleikur hevði yvirhøvur verið merktur av ósamanhagandi spæli. Bæði liðini royndu og høvdu nógv pláss at spæla á, men spælið hekk bara illa saman. Og tá tey komu fram til málmøguleikar, vóru teir ikki so vandamiklir.
text: #000012
text: Seinni hálvleikur minti fyrst løtuna um fyrra hálvleik, men so kom meiri ferð á og liðini sóðu út til at satsa meiri fyri at fáa ein sigur til høldar.
text: #000013
text: Í 57. minutti hevði HB aftur ein stóran møguleika at leggja seg á odda. Símin Samuelsen fekk eina sending innum NSÍ-verjuna, men lobbarin hjá honum fór uppum bæði Kristian og málið hjá okkum.
text: #000015
text: Jann Martin royndi seg við einum skotið langt útifrá í 66. minutti, og Andrias vann eitt horna í 67. minutti. Monrad sendi eitt innlegg til Árna í 69. minutti, men skotið fór uppum.
text: #000016
text: Tað eydnaðist Símuni Samuelsen at fáa bóltin í mál í 70. minutti, men hann varð dømdur at verða rangstæddur. NSÍ fór í skjótálop, men skotið hjá Klæmint fór við síðuna av. Og løtu seinni høvdaði Klæmint uppum eftir innlegg frá Árna úr vinstru síðu.
text: #000017
text: Í 89. minutti kom Jens á vøllin fyri Árna. Í fyrsta álopinum aftaná varð Jens dømdur at verða rangstæddur, men helt leiðina fram beint móti HB-málverjanum. Hann fekk eitt gult kort fyri ómakin.
text: #000022
text: Í yvirtíðina eydnaðist tað tó Jens at skora, eftir at HB-liðið stóð høgt á vøllinum. Ein bóltur varð spældur fram miðskeiðis á vøllinum. Jens rann aftaná bóltin og skoraði trygt við fløtum skoti.
text: #000023
text: Sigurin á HB var nú veruleiki. HB hevði eins væl kunna avgjørt dystin. Men har bæði liðini byrjaðu illa og vóru óskørp frammanfyri málinum, eydnaðist tað NSÍ at venda gongdini og skora tvey mál.
text: #000024
text: Sigurin var týdningarmikil, tí hann nú mestsum tryggjar okkum fótbólt í Effo-deildini komandi ár.
text: #000025
text: Sunnudagin skulu vit til Fuglafjarðar at møta FM-biðlunum, ÍF. Um okkara menn raka dagin, kunnu vit saktans geva teimum mótstøðu.
text: #000026
text: Í 3-2 sendingini í kvøld var lutakast um, hvørji lið hittast í innleiðandi umfarinum og fyrsta umfari av kappingini um Løgmanssteypið. NSÍ skal til Klaksvíkar at spæla móti KÍ í fyrsta umfarinum, sum verður leikt mánadagin 9. apríl, t.v.s. Annan Páskadag. Lutakastið endaði annars soleiðis: Innleiðandi umfarið leygardagin 24. mars: FF Giza/FC Hoyvík – MB...
text: #000032
text: Jóhan og NSÍ hava longt samstarvið
text: #000034
text: Jóhan Troest Davidsen og NSÍ RUNAVÍK F.C. HAVA LONGT SÁTTMÁLAN TIL KAPPINGARLOK 2010. Jóhan er 22 ár, hann kann leika á øllum verjuplássum, har hann serliga hevur verði nýttur sum miðverji hjá NSÍ, tó á landsliðnum er hann einamest brúktur á vinstra bakki. Jóhan T. Davidsen er ein av fleiri leikarum ið fingu sítt veruliga...
text: #000035
text: NSÍ er vorðið limur í evropeiska felagsskapinum fyri fótbóltsfeløg, European Club Association, ECA. NSÍ og B36 eru higartil einastu føroysku umboðini í felagsskapinum. Felagsskapurin vaks úr G14-samstarvinum og varð formelt viðurkendur av UEFA og FIFA í 2008. ECA hevur 144 limafeløg úr teimum 53 limatjóðunum í UEFA. Formaður í ECA er fyrrverandi týski stórleikarin Karl-Heinz...
text: #000038
text: Stutt og seinkað dystarfrásøgn – NSÍ ímóti KÍ við Løkin 16. mars. Fyrri hálvleikur var rímuliga javnur – tó hevði KÍ størri bit í álopspartinum. Okkara menn høvdu bóltin nógv, men kortini bleiv ikki spælt upp til teir stóru málmøguleikarnar og álopsparturin var, fyri tað mesta, ov lættur at lesa av. Okkara besta møguleika...
text: #000040
text: Skrivað hevur Dan Lamhauge Hóskvøldið 26.apríl verður triðja og seinasta umfar av spurnarkappingini ”Av Skipanesi til Æðuvíkar” í Løkshøll í Runavík. Talan er um sjálva finaluna, um endabrestin. Hóskvøldið 19. apríl var annað umfar av trimum í festligu spurnarkappingini ”Av Skipanesi til Æðuvíkar”. Fyrsta umfar var hósdagin frammanundan, og var tað sera væleydnað. Úrslitið var,...
text: #000042